[size=2]Det er begyndt at blæse voldsomt i store dele af Nordjylland.
[/size]

Nordjyllands Politi opfordrer alle til at køre forsigtigt. Over hele Vendsyssel er mange træer allerede væltet. Færgetrafikken er også ramt. I Frederikshavn ligger en færge underdrejet uden for havnen uden mulighed for at gå ind. Al sejlads til og fra Gøteborg er indtil videre indstillet. I Hirtshals afgår færgerne planmæssigt her til aften men alle afgange i morgen er indtil videre aflyst. Flytrafikken er indtil videre kun lettere forsinket.